
1*  e  linit  io  et  antiquitates  morbi. 


Jjjndocardilis  est  inflammatio  intimae  cordis  membranae, 

quae  a  Boullaud  endocardion  (ab  tvtiov  xap&aj 
vocata ,  ad  systema  membranarum  serosarum  refertur, 
et  clarissimis  anatomis  continuatio  intimae  venarum 
membranae  esse,  videtur. 

Endocarditidem  antiquis  ignotam  fuisse  inde  patet, 
quod  iis  quaevis  cordis  inflammatio  impossibilis  credita 
est,  censentibus,  hominem  prius  perire  debere,  ante¬ 
quam  hic  morbus  evolvi  possit.  Fores-tus  primus 
protulit,  cordis  inflammationem  esse  possibilem.  Lan- 
cisius  sectionem  cadaveris  Praesulis  Spadae 
lenta  tabe  ad  tumulum  ducti  1706  referens  ,  sarcomata 
ad  ostium  arteriae  magnae  invenisse  narrat ,  quae  con¬ 
dylomatum  instar  protensa,  a  valvulis  avelli  non  pa¬ 
tiebantur.  Exulcerationes  endocardii  jam  in  saeculo 
decimo  sexto  in  operibus  medicis  sunt  memoratae. 
Serius  Bonet,  Morgagni  et  Senae  plures  adtu- 
lerunt  ulcerum  casus  post  mortem  detectorum,  quorum 
perstante  vita  nec  suspicio  aderat.  Laennec,  cui  ulcera 
in  endocardio  frequentiora,  quam  in  pericardio' habentur, 
in  ventriculo  sinistro  invenit  ulcus  pollice  longum  et 
latum,  quatuor  lineis  profundum,  cujus  existentiam 
acuratissima  sthetoscopii  investigatione,  dum  aeger 
vivebat  necdum,  suspicatus  est.  Concrementa  in  cavo 

cordis  inventa  sive  coagula  materiae  fibrosae,  quae 
polypos  compellarunt,  saeculo  elapso  et  incipiente 
currente  de  nosogenia  sua  ingentes  excitarunt  lites 
inter  cordis  nosographos.  Pasta  in  agone  ortos  cre¬ 
didit  ,  Maincourt  et  serius  Testa  in  multis  casi¬ 
bus  producta  endocarditidis  esse,  putarunt.  Kreysig 
evincere  conaturus,  polypos  fere  semper  productum 
sistere  inflammationis  praegressae,  ideoque  inflammatio¬ 
nem  membranae  cordis  internae  Car  di  Udem  polyposum  ad- 
pellavit,  non  solum  de  polypis  loquutus,  sed  tali  indicavit 
nomine,  quum  productione  materiae  pseudoorganicae  per 
exsudationem  saepissime  solvatur.  Primam  mentionem 
verae  inflammationis  membranae-  cordis  internae  exhi¬ 
buit  Petrus  Frank  in  Epitome,  ubi  inflammationem 
erysipelaceam ,  quo  nomine  ille  inflammationes  super¬ 
ficiales  designat,  intimae  tunicae  vasorum  et  cordis  cum 
aneurismate  nuptam  describit  in  aegro  ob  delictum 
capitale  metu  et  terrore  percusso,  diuque  profugo. 
Serius  anatomiae  pathologicae  scriptores  Portal  et 
13  a  i  11  i  e  exempla  exsudationum  lymphaticarum  in  val¬ 
vulis  et  cordis  cavis  adnotarunt.  Inflammationem  mem¬ 
branae  cordis  internae  in  institutionibus  clinicis  a  Rai¬ 
ma  n  n ,  ab  H  i  1  d e b r a  n  d  et  Naumann,  qui  exitus 
diffuse  descripsit,  memorarunt.  Jdein  et.B.ertin, 
L  a  e  n  n  e  c ,  Hope,  Schina  et  Rokitangky  in 
tractibus  de  morbis  cordis  adnotarunt.  B  o  u  i  1 1  a  ud  vero 
absque  dubio  primus  diagnosim  hujus  morbi  statuit,  et 
nomine  Endocarditidis  designavit,  nomen  ab  endocardio 
secundum  generalem  nomenclaturae  inflammationum 
regulam  construens, 

Generalis  morbi  Imago. 

Ad  faciliorem  morbi  cognitionem,  proximamque 
ejus  aestimationem  B  ou  i  1 1  a  u  d  tres  statuit  ejus  pe¬ 
riodos,  quae  certis  anatomicis  characteribus  suffultae, 

pro  horum  diversitate  etiam  symptomatibus  diversis 
palam  fiunt. 

Character  morbi  anatomicus* 

Anatomicae  hujus  inflammationis  qualitates  sunt 
memoratu  dignissimae,  dependentes  partim  astructura 
organi  endocardio  vestiti,  partim  a  sanguinis  in  cordis 
cavo  torrentis  praesentia.  Ad  dignam  horum  characte¬ 
rum  aestimationem  adtenti  simus,  oportet,  in  mutationes 
membranae  endocardii  serosae  et  textus  valvularum 
fibrosi  per  inflammationem  inductas ,  et  in  statum 
sanguinis  in  corde  retenti.  Quibus  peractis  demum  ad 
symptomata  endocarditidis  vel  ad  characterem  physiolo¬ 
gicum  transgrediemur. 

Prima  periodus  endocarditidis.  (Periodus  congestio¬ 
nis,  emolliendi,  suppurationis  et  ulcerationis.) 

1.  Rubor  intimae  cordis  membranae  primum 
inflammationis  productum  esse  videtur,  cujus  etiam 
prima  mentio  fiat.  In  plurimis  casibus  endocarditis 
ruborem  partium  adfectarum  magis  minusve  intensum 
derelinquit,  qui  mox  rosaceus,  mox  coccineus,  mox 
in  fuscum  vergit;  aut  ad  plagulas  restringitur,  aut 
ubique  propagatur;  saepe  nonnisi  in  valvulis,  et  si 
ubique  tamen  hic  intensissime  adparet.  Rubor  in  cavis 
dextris  obscurior  est  quam  in  sinistris,  quia  sanguis 
contentus  hic  intensius  quam  ibi  rubet.  Rubor  non  ex 
sola  vasorum  capillarium  injectione ,  sed  potius  ex  ma¬ 
gis  colorato  endocardii  sanguine  est  derivandus. 

Laennec  ruborem  coccineum,  quo  endocardium 
in  cadaveribus  notatum  invenitur,  veluti  productum 
inflammationis  ,  violaceum  vero  ceu  infiitrationem  cada- 
ve ricam  consideravit.  Ejusdem  opinionis  fimul  est  H  o  p  e. 
Ilaec  infiltratio  autem  nonnisi reperitur  in  individuis,  in 

quibus  major  in  dissolutionem  nisus  ex  morbo  aderat, 
vel  quorum  sectiones  justo  longius  procrastinatae  fue¬ 
rant.  Ubi  vero  sectio  ante  putrefactionis  stadium  insti¬ 
tuitur  ,  et  ubi  vigente  adhuc  vita  symptomata  endocar¬ 
ditidis  observata  fuerant,  rubedo  certum  inflammationis 
praegressae  est  signum  (B  o  u  il  I  a  u  d  et  Na  u m  a  n  n). 
Omne  autem  tollitur  dubium,  si  unacuin  rubore  tumor  et 
cohaesionis  imminutio  in  parte  adfecta,  vel  materies 
purulenta  vel  indicia  ulcerationis  vel  alia  non  aequivoca 
inflammationis  signa  occurrunt.  Ast  non  in  quacumque 
endocarditidis  victima  rubrum  offenditur  endocardium, 
in  nonnullis  enim  cadaveribus  haec  membrana  praeter 
normam  pallescit,  attamen  non  aequivoca  inflammationis 
exstant  *signa.  Hinc  ille  rubor  primum  organicum  in¬ 
flammationis  productum  mihi  esse  videtur,  ubi  nempe 
non  modo  vasorum  dynamicae ,  sed  organicae  adhuc 
immutatae  sunt  rationes,  ob  nobilitatem  autem  organi 
adfecti  mors  individui  prius  est  insequuta,  quam  hoc 
productum  altiorem  attigerit  gradum. 

Si  inflammatio  per  aliquod  tempus,  12,  14,  20  et 
ultra  dies  perseveraverit,  tum  juxta  rubedinem  etiam 
notabilis  endocardii  incrassatio  evolvitur,  quae  tamen 
sat  clara  nonnisi  in  valvulis  adparet,  ubi  membrana 
quasi  duplicatur  et  tela  fibrosa  adaugetur. 

Cohaesionis  imminutio ,  emolliatio  endocardii  in 
hac  inflammationis  periodo  rarissime  satis  perspicua 
est  ^  tamen  facilius  dislacerari  videtur,  quam  in  statu 
normali.  Facies  ejus  libera  simul  minus  evadit  glabra, 
sed  magis  minusve  fit  rugosa.  Suppositus  textus  cellu¬ 
losus  cohaesionem  suam  amisisse  et  friabilis  esse  fertur, 
a  quo  exinde  endocardium  facile  solvitur. 

Nonnunquam  in  hac  periodo  erosiones  vel  suppura¬ 
tiones  incipientes  in  interna  cordis  superficie  seu  in  val¬ 
vulis  ipsis  observantur,  quae  serius  organi  hujus  per¬ 
forationes  adducere  valent. 

2.  Secretio  purulenta  seu  pseudo  membranacea  iu 

endocarditide  sine  dubio  contingit}  sed  praesentia  ejus 
saepe  difficile  est  probanda.  Nam  sanguinis  torrenti^ 
vis  et  celeritas  per  cordis  antra  tanta  est,  ut  producta  mor¬ 
bose  secreta  illico  a  sanguine  abripiantur  et  longe 
lateque  dissipentur.  Nihilominus  tamen  puris  aut  pseu- 
domembranarum  quantitas  modica  tamquam  inflamma¬ 
tionis  sequela  est  observata.  Pus  saepe  in  sanguinis 
coagulis  reconditur  vel  in  columnis  carneis  retinetur. 
Pseudomembranae  autem  sunt  tenacissimae,  et  parti, 
in  qua  deponuntur,  firmiter  adhaerent;  in  modica  quan¬ 
titate  in  superficie  vel  margine  libero  valvularum  et  in 
musculis  papillaribus  inveniuntur,  libi  saepe  granula¬ 
tiones  et  globos  albuminis  consistentiae  formant.  Saepe 
quidem  consuetum  adhaerens  et  elasticum  sanguinis  stra¬ 
tum  pro  pseudomembrana  falso  habetur  5  quierroreo  faci¬ 
lior,  quia  pseudomembrana  ipsa  ex  accumulata  fibrina 
consistit}  haud  magni  tamen  est  momenti. 

Anne  endocarditis  acuta  in  gangraenam  quoque 
terminare  possit?!  Si  raritatem  hujus  termini  in  in¬ 
flammatione  membranarum  serosarum  respicimus,  tum 
hanc  uuaestionem  negare  vellemus.  Multi  tamen  casus 
observabantur,  quorum  celerrimus  exitus  lethalis  en¬ 
docarditidis  gangraenam  possibilem  concedere  juvabit; 
pro  quo  in  specie  loquuntur:  cordis  palpitationes, 
pulsus  innumerus,' inaequalis,  intermittens,  febris  cum 
summa  virium  prostratione  et  omnibus  symptomatibus 
typhosis  juncta,  sanguinis  e  vena  missi  in  dissolutio¬ 
nem  nisus ,  endocardii  rubedo  et  tandem  sanguis 
decompositus  et  vesiculis  aereis  intime  mixtus.  Sed 
futuris  experimentis  adhuc  detegendum  remanebit,  an 
haec  phoenomena  endocarditidis  gangraenosae  sint  se- 
quella,  an  vero  et  praecipue  illa  in  cadaveribus  detecta 
putrefactioni  soli  sint  adscribenda. 

3.  Mutationem  mngninis  in  cordis  cavis  contenti 
morbosam  pensitemus  ,  oportet.  Experientia  edocti 
scimus,  endocarditidem  sanguinis  hic  locorum  habitati- 

tis  magis  minusve  coagulationem  producere ;  aequali 
modo  uti  in  phlebitide  et  arteritide.  Haec  sanguinea 
coagula  cum  illis  ex  agone  protracto  in  corde  formatis 
haud  facile  permutantur.  Concretiones  per  endocardi- 
tidem  productae  sunt  albae,  discolores ,  elasticae, 
glutinosae ,  cordis  parietibus  adhaerentes  et  praecipue 
circa  valvulas  et  columnas  carneas  accumulatae;  orga- 
nisationis  gradum  quemdam  sunt  assequutae,  nam  puncta 
et  lineas  offerunt  rubicundas  ,  vasa  ergo  continent  ex 
novo  formata,  sanguifera.  Variae  sunt  formae  et  ex¬ 
tensionis  ;  saepe  usque  ad  vasa  majora  propagantur, 
major  eorum  numerus  et  crassitudo  in  dextris  cordis  ca¬ 
vis  invenitur;  summam  ostendunt  ad  valvularum  mar¬ 
ginem  adhaesionem,  ubi  lotione  eaque  saepius  repetita, 
vestigia  adhuc  remanent. 

Liceat  hic  locorum  de  cordis  polypis  uberius  dis¬ 
serere.  Coagula  in  cavis  cordis  inventa  a  sanguine 
coagulato  ad  fibrosas  usque  productiones  endocardio 
adhaerentes  ab  antiquis  jam  medicis  nomine  polyporum 
cordis  designata  occurrunt.  Ad  dijudicandas  eorum 
geneseos  rationes ,  varias  sub  hoc  nomine  descriptas 
pseudomorphoses  bene  distinguere  oportet.  Inveniun¬ 
tur,  quamvis  non  in  maxima  parte  cadaverum  uti  Mor- 
g  a  g  n  i,  Iv  e  r  k  r  i  n  g ,  P  a  s  t  a  etLaennec  asseruerunt, 
tamen  in  multis  alio  quam  endocarditide  morbo  perem¬ 
tis  ,  concretiones  coagulo  sanguinis  e  vena  missi  et 
vase  excepti  haud  absimiles,  varii  voluminis,  pondus 
interdum  duodecim  unciarum  adipiscentes.  Nullum 
ferine  obstat  dubium  ,  haec  producta  veluti  effectus 
vitae  in  agone  ultimo  consideranda  esse,  aut  et  forsan 
post  obitum  ibidem  collecta;  nil  enim  aliud  nisi  testi¬ 
monium  sanguinis  in  partes  suas  construentes  abeuntis 
ferunt.  Dum  enim  ,  extrema  vitae  periodo,  sanguis 
organa  interna  obruit,  in  corde  praeprimis  dextro  ob 
majorem  capacitatem  minoremque  vim,  seu  potius,  quod 
sanguis  venosus  majorem  in  coagulabilitatem  praesefert 

nisum  ?  talia  efformantur  producta.  Ast  et  aliae  occur¬ 
runt  concretiones  characterem  altius  perfectum  exhiben¬ 
tes,  subjecto  endocardio  arcte  adhaerentes,  polypi  per 
eminentiam  vocatae,  quibus  pro  vario  evolutionis  gradu, 
colore,  consistentia,  forma  et  extensione  variae  notae 
ab  auctoribus  tribuuntur.  Horum  speciem  sequenti 
penicello  pingebat  Iluxh  am:  ,, Polyporum  color  satis 
prope,  ad  colorem  accedebat  corii  in  superficie  sanguinis 
ex  corporibus  summa  pleuritide  vel  rheumatismo  affectis 
emissi  penitusque  frigefacti,  vel  potius  eo  erat  albidior. 
Valde  erant  tenaces  atque  variis  laminis  arctius  inter 
se  connexis  eompositi  videbantur,  quamquam  passim 
vena  quasi  sanguifera  erat  interspersa.  Non  carneis 
solum  cordis  columnis  adhaerebant,  sed  usque  ad  inter¬ 
columnia  quoque  vel  sulcos  progredientes,  his  non  minus, 
quam  ipsi  ventriculorum  fundo  fortissime  adhaerentes. 
<Juae  radices,  si  ita  nominare  licet,  erant  albidiores, 
quam  polypi  corpus.^  Malpighiin  nonnullis  sangui¬ 
nem  coagulatum  reclusum  invenit ;  B  u  r  n  s  semel  , 
alii  saepius  pus  reperiere,  quod  veluti  effectum  phlogo- 
seos  polypi  consideratum  est.  Ast  etsi  in  polypis  al¬ 
tius  evolutis  hoc  evenire  posset,  cuique  patebit,  idem 
de  reliquis  minime  ‘asserendum  esse.  In  his  potius  ab 
endocardio  pus  secretura  videtur,  a  plastica  praeclusum 
fuisse  lympha,  quae  ab  ipso  organo  sub  eodem  plilo- 
goseos  processu  separatur. 

Causa  polyporum  secundi  generis  proxima  a  variis 
auctoribus  varie  definitur.  Laennec  maximam  eorum 
partem  veluti  productum  vitae  abnormis  plasticae  con¬ 
siderat;  antiquiores  de  polypis  scriptores  veluti  in  agone 
e  sanguinis  coagulo  ortos  assumserunt;  Naumann 
credit,  sub  endocardii  inflammatione  partes  plasticas 
sanguini  innatantes  per  affinitatem  ferme  electricam  cum 
illius  superficie  uniri.  Plurimi  vero,  inter  quos  claris¬ 
simum  K reys ig  memorasse  sufficiet,  ex  inflammatione 
per  exsudationem  natos  contendunt,  morbum  anginae 

membranaceae  analogum  respicientes.  Hujus  modi  po¬ 
lypi  ab  aliis  hypoclepsibus  lymphaticis  nonnisi  quoad 
formam  differunt,  et  inter  exitus  endocarditidis  justo 
meritoque  referendi  sunt. 

Secunda  periodus  endocarditidis.  (Hrganisatio  pro¬ 
ductorum  secretorum  et  fibrosarum  concretionum.) 

Si  endocarditis  non  cito  in  resolutionem  terminat, 
si  per  15  ?  20 ,  30  dies  et  ultra  perseverat,  tum  mem¬ 
branae  adfectae  magis  minusve  incrassantur,  et  producta, 
morbose  secreta  majori  nunc  in  organisationem  nisu 
gaudentes  formam  magis  organicam  adsumunt,  ita  ut 
secundum  situm,  formam  et  compositionem  massae  hu¬ 
jus  mox  vegetationes  et  granulationes,  mox  adhaesio¬ 
nes  cellulosofibrosae ,  mox  strata  fibrososerosa  origi¬ 
nem  accipiant. 

Vegetationes  valvulas,  praeprimis  earum  marginem 
liberum  lubentius  adgrediuntur ,  ast  non  raro  et  parieti¬ 
bus  atriorum  insidentes  reperiuntur.  In  albuminosas 
vel  fibrosas  et  in  verrucosas  et  cartilaginosas  vegeta¬ 
tiones  distinguuntur.  Albuminosae  vel  fibrosae  vege¬ 
tationes  sunt  molles  et  liumidae,*  ac  si  recentissime 
demum  et  imperfpcte  essent  organisatae;  albumini  coa¬ 
gulato  sunt  analogae,  ab  endocardio  facilius  separan¬ 
dae,  coloris  grisei  vel  flavoalbicantis,  sanguine  stria¬ 
tae,  et  a  Laennec  globulosae  nominantur. 

Verrucosae  valvularum  vegetationes  condylomati¬ 
bus  genitalium  venereis  haud  absimiles  substrato  endo¬ 
cardio  arcte  adhaerent,  et  corneam  praeferunt  consi¬ 
stentium  ;  magnitudinis  a  grano  milii  ad  granum  pisi , 
vel  singulae  vel  coagminatae  inveniuntur,  et  frequen¬ 
tissime  cum  induratione  valvularum  incedunt. 

Laennec  ortum  vegetationum  nunc  dictarum  a 
coagulata  fibrina  sub  impedito  vel  retardato  sanguinis 
Uuxu  derivat;  ast  si  hoc  etiam  fieri  potest,  plurimis 

certe  in  casibus  productum  phlogoseos  sistunt.  Si  enim 
exsudatio  membranarum  veluti  inflammationis  effectus  ab 
omnibus  assumitur,  cur  non  possunt  et  hae  assumi  ve¬ 
getationes  ,  quae  veluti  parvae  separatae  membranulae 
considerandae  sunt.  Similes  granulationes  et  in  pleura 
et  in  peritonaeo  inflammatis  invenire  licet,  et  demum 
frequentissime  vel  symptomata  inflammatoria  praeces¬ 
serunt.,  vel  in  cadavere  et  alia  exstant  signa,  quae  om¬ 
nium  consensu  pro  sobole  inflammationum  declarantur. 

Adhaesiones  morbosae  endocarditidem  rarius  ac 

/ 

reliquarum  serosarum  inflammationes  insequuntur 5  san¬ 
guis  enim  cava  cordis  irrigans  et  motus  valvularum  as¬ 
sidui  adhaesionibus  morbosis  opponuntur.  Ast  sub  cir¬ 
cumstantiis  infaustis  tanta  interdum  morbi  malities  est,  ut 
fines  valvularum  veluti  partes  minus  mobiles  cum  vicina 
ventriculi  pariete  coalescant  et  induratio  valvulae  fere 
seinper  simul  incedat.  Hinc  sanguinis  motui  obstacu¬ 
lum  ponitur,  et  revera  sjinptoinata  plerumque  ea  ipsa 
offenduntur,  quae  serius  veluti  coarctationem  ostiorum 
comitantia  propius  exponenda,  ut  forent  cardiopalmus, 
strepitus  follis,  fremitus  felis  ,  dyspnoea  ,  congestiones 
venosae,  circulationes  seri  passivae. 

Pseudomembranae  majorem  vel  minorem  endocar¬ 
dii  partem  imo  nonnunquam  omnes  unius  cavitatis  pa¬ 
rietes  obtegunt,  ac  saepius  etiam  pluribus  stratis  com¬ 
ponuntur.  Non  raro  minores  invenire  licet  membranu¬ 
las,  diametri  quatuor  vel  sex  linearum  a  Bouillaud 
maculas  dictas.  Facile  separari  possunt  a  supposito  en¬ 
docardio  ,  quod  incolume  aut  tantum  adiaphanum  offen- 
/  ditur. 

I11  plurimis  quidem  casibifs  endocardii  incrassatio 
a  pseudomenbranis  nunc  expositis  dependet  5  dantur  ta¬ 
men  quoque  casus,  in  quibus  endocardium  per  se  revera 
incrassatum,  hypertrophicum  evadit,  diaphanitatem  si¬ 
mul  perdit  et  in  superficie  quasi  rugosum  seu  villosum  fif. 

Tertia  periodus  endocarditidis  (cartilaginea,  ossea 
vel  calcarea  induratio  endocardii  et  speciatim  valvu- 
larum ,  cum  vel  sine  cordis  ostiorum  coaertatione). 

Endocarditide  pertinaciter  et  infauste  progrediente 
producta  morbose  secreta  per  vegetationem  anomalam 
consistendam  nunc  cartilagineam,  nunc  osseam,  nunc 
calcaream  praeseferunt  ,  et  variis  instruuntur  formis. 
Laennec  squamulas  cartilagineas  endocardium  obsiden¬ 
tes  observavit  $  Portat  concretiones  ad  polyporum  for¬ 
mas  in  cave  cordis  vidit  pendentes.  Concrementa  cal¬ 
carea  aut  singula  aut  plura  adsunt  lentis  magnitudinem 
aequantia,  imo  illam  unguis  superantia,  et  vel  in  limbo 
fibroso  ostia  cordis  cingente,  vel  in  valvularum  apici¬ 
bus  sedem  figunt.  Interdum  valvutae  integrae  in  mas¬ 
sam  osseam  vel  cartilagineam  convertuntur,  vel  in 
structura  sua  mutatae,  aut  paullisper  hypertrophicae 
squamulis  calcarcis,  varias  formas  offerentibus,  obte¬ 
guntur.  Producta  haec  calcarea  externe  aspera  ad  sub¬ 
stantiam  muscularem  usque  haud  raro  propagantur. 
Quae  valvularum  ab  illis  ponuntur  mutationes ,  vel  le¬ 
vioris  sunt  gradus ,  et  valvulae  proprium  adhuc  servant 
motum,  vel  vero  corrugatae  et  convolutae,  ligamentis 
analogae,  ostium  claudere  nequeunt.  Frequentissime 
autem  valvulae  marginibus  liberis  inter  se  arcte  adhae¬ 
rent  et  septum  efficiunt,  cujus  centrum  foramine  in¬ 
struitur.  Ilae  mutationes  in  valvulis  cordis  sinistri  fre¬ 
quentius  ac  in  oppositis  occurrunt ;  cum  valvulae  cor¬ 
dis  sinistri  (secundum  Corvisart)  ob  structuram  suam 
aperte  magis  fibrosam  aptiores  sint  ad  materiei,  a  qua 
in  cartilaginem  permutantur ,  vel  ad  salium  calcareorum 
susceptionem  ,  qui  (sales)  hanc  osseam  vel  calcaream 
consistentium  et  structuram  valvulis  imprimunt. 

Has  vero  concretiones  productum  inflammationis 
revera  sistere ,  ex  eo  adfirmatur,  quod  membranarum, 

serosarum  phlogoses  excipiant  producta  fibrosa,  fi- 
broso-cartilaginosa ,  imo  ossea ,  et  quod  in  individuis, 
in  quibus  tales  anomaliae  inveniuntur,  endocarditis 
chronica  praecesserit,  ut  in  aliis  pleuritis,  arthritis, 
periosteitis ,  si  hae  membranae  eadem  adficiuntur  labe. 
Rationes  inquirendo,  quibus  haec  producta  fiunt,  se¬ 
quentia  eruere  datur.  Leges  ,  quibus  morbosae  evol¬ 
vuntur  productiones,  nonnisi  modificationes  earum  le¬ 
gum  sunt,  quibus  genesis  et  evolutio  systematum  nor¬ 
malis  fit.  Qualis  autem  sit  hujus  operationis  ratio,  hu¬ 
cusque  ignotum  est,  certum  vero,  circulationem  sistere 
conditionem ,  sine  qua  nulla  datur  organica  evolutio. 
Sanguis ,  qui  per  circulationem  ad  omnia  organa  adve¬ 
hitur,  fontem  sistit,  e  quo  omnia  organa  per  sui  ipsius 
sensationem  id  est  ex  nisu  conservationis  sui  materias 
hauriunt  sibi  necessarias.  In  phlogosi  autem  adest  ma¬ 
jor  sanguinis  adlluxus ,  hinc  major  in  organo  correpto 
producendi  nisus,  et  producta  a  normalibus  qualitative,  et 
quantitative,  utquae  a  processu  anomalo  orta,  varia,  quae 
ab  illo  dein ,  a  quo  recipiuntur  organo,  pro  varia  ejus  in¬ 
dole,  varie  etiam  modificantur,  eadem  ratione  ac  producta 
quoque  normalia  diversa  a  diversis  organis  in  lucem 
producuntur  5  quae  autem  producta  in  eodem  evolutio¬ 
nis  gradu  non  retinentur,  sed  ut  in  formatione  e.  g.  os¬ 
sis  ,  triplex  observatur  materiae  organicae  mutatio, 
mollis  et  gelatinosa  ab  initio,  dein  cartilaginosa  fit,  et 
demum  osseam  acquirit  duritiem  ,  quae  metamorphoses 
in  inflammatoria  ossium  formatione,  in  callo,  in  exo¬ 
stosibus  repetuntur:  sic  et  concretiones  in  endocardio 
aliisque  membranis  serosis  varias  experiuntur  modifi¬ 
cationes,  et  si  molles  sub  inflammatione  generantur, 
successionis  demum  processibus  ad  cartilagineam  et  os¬ 
seam  evehuntur  consistendam.  Concrementa  haec  ob 
sedem,  quam  praediligunt  ,  coarctationem  ostiorum, 
quae  sanguis  permeat,  facile  inducunt,  quaeque,  dum 


gravissimum  endocarditidis  sistunt  posthumum,  ad  cura* 
tiori  digna  sunt  scrutatione. 

Concretiones  ostiorum  chronicam  saepissime  inse- 
quentes  endocarditidein  varios  attingere  possunt  gradus, 
et,  si  morbus  ad  culmen  evehitur,  ostium  veluti  dia¬ 
phragmate  praeclusum,  foramen  rotundum  aut  elipti- 
cum  amplitudine  calami  scriptorii  reservat.  Ostii  coarc¬ 
tatio  atrii  sinistri  interdum  rimam  glottidis  imita¬ 
tur  5  alia  vice  margines  valvulae  tricuspidalis  tumidi 
in  atrium  pendunt  et  aperturam  externam  colli  uteri  si¬ 
mulant.  Valvulae  induratae  immobiles  formam  infundi- 
bili  accipiunt,  cujus  apex  undae  sanguineae  obediens 
saepissime,  ostiis  atriorum  coarctatis,  ventriculo  pro¬ 
spicit  et  constipatis  ostiis ,  in  arterias  dirigatur. 

Character  morbi  physiologicus. 

■'S 

Symptomata  pericarditidis  acutae. 

Sedes  inflammationis  topica  ejusque  phaenomena 
generalia,  organi  functio  laesa  et  febris  inflammatoria 
comes  principalia  praebent  momenta,  e  quibus  morbi 
notio  desumitur.  Quum  de  interno  agitur  organo  illa, 
quae  sensibus  medici  patere  solent  signa  objectiva  in¬ 
flammationis  generalia:  calor  adauctus ,  rubor ,  tumor 
testimonium  morbi  minime  praebere  possunt,  imo  dolor 
ipse  symptoma  subjectivum  in  inflammationibus  endo¬ 
cardii  anceps  tribuit  signum  ,  in  plurimis  enim  casibus 
deest,  vel  alio  loco  consensualiter  adfecto  persentitur, 
ejusque  loco  sensus  opressionis  et  constriotionis  in  prae¬ 
cordiis  percipitur. 

Organi  laesa  fimctio  summum  sistit  diagnoseos 
momentum.  Cor  sanguinis  circulationi  praeest ,  munus¬ 
que  suum  variis  motibus  perficit,  e  quo  conflictu  solidi 
cum  fluido  varii  dein  strepitus  oriuntur,  partim  mediate, 
partim  immediate  auscultandi.  Cordis  ergo  motus  varie 

a  nonna  deflectentes,  novorum  ortus  strepituum ,  a  qui¬ 
bus  normales  vel  superantur ,  vel  subprimuntur  ,  et 
circulationis  vitia  illustrabunt  momentum  diagnosticum. 

Physicalia  symptomata ,  quae  ex  inspectione,  tactu, 
percussione  et  auscultatione  hauriuntur,  attentione  sunt 
dignissima,  quamquam  ante  B  o  u  il  1  au  d  a  nullo  auctore 
prius  descripta. 

Si  endocarditis  cum  pericarditide  est  complicata 
et  perstabat,  tum  nonnunquam  parvam  praecordiorum 
prominentiam  Bouillaud  observavit,  quae  a  vehe¬ 
mentia  ictuum  cordis  concutitur,  imo  manus  ibi  locorum 
adposita  fortiter  repellitur. 

Priusquam  ad  symptomata  ope  percussionis  et  aus¬ 
cultationis  evincenda  transgrediamur,  necessaria  de 
cordis  sonibus  normalibus  adnotare  licet.  Pericardium 
externum  a  pleura  et  pulmonibus  tali  obtegitur  modo, 
ut  pars  ejus  anterior  sinistra  in  extensione  duorum  pol¬ 
licum  libera  maneat ,  quae  regioni  sterni  inferiori  et 
cartilaginibus  costarum,  quae  in  parte  sinistra  hujus 
regionis  sterni  adhaerent ,  respondet.  Si  haec  regio  in 
individuo  sano  per  plessimetron  pulsatur,  sonum  edit 
obtusiorem,  quam  reliquae  partes  circumjacentes,  et  so¬ 
nus  obtusus  in  extensione  quinque  usque  sex  pollicum 
in  quadrato  obtinetur.  Si  huic  regioni  auris  adponitur, 
in  statu  normali  duos  distinguere  licet  sonitus ,  sese 
vicissim  excipientes,  a  sonitu,  quem  pendulum  chro- 
nometri  edit ,  haud  absimiles.  Primus  sonus  in  omnibus 
fere  individuis  obtusior,  longius  perdurat,  cum  pulsu 
arteriarum  et  systole  ventriculorum  isochronus.  Alter 
magis  sonorus  et  brevior  quam  praecedens  sonitum  imi¬ 
tatur,  quem  canis  bibens  vel  palma  manus  liquidi  su¬ 
perficiem  percutiens  edit.  Hic  priorem  tam  cito  insequi¬ 
tur  ,  ut  echo  sonus  praegressi  esse  videatur.  Pausa 
nunc  incedit,  in  illis  praesertim  conspicua,  quibus  mo¬ 
tus  cordis  tardior  est.  Silentium  a  sono  obtusiori 
interrumpitur,  illum  excipit  acutior,  et  haec  vicissi- 

tudo,  quam  et  in  embryone  quinque  mensium  explo¬ 
rare  licet  ,  si  valetudo  favet,  mirabili  cum  praecisione 
ad  obitum  usque  perdurat.  Varias  horum  strepituum  cau¬ 
sas  proposuere  auctores:  veritati  proximus  videtur 
Rouanet,  qui  rationem  primi  strepitus  ponit  in  expan¬ 
sione  valvularum  atriorum  sub  systole  ventriculorum , 
et  alterius  in  repercussione  sanguinis  in  vasis  majori¬ 
bus  versus  valvulas  semilunares  sub  diastole  ventricu¬ 
lorum. 

Cordis  ictus  in  endocarditide  ad  veras,  activas 
palpitationes  elati  in  spatio  majori  persentiuntur,  quam 
quod  normae  et  inflammatorio  cordis  tumori  correspon- 
deret  5  nonnunquam  hoc  loco  major  vel  minor  fremitus 
felis  (ita£enfd)tt>irren)  observatur. 

Per  percussionem  in  cordis  regione  thorax  ad 
extensionem  quatuor  usque  sex  pollicum  in  quadrato 
obtuse  resonat ,  qui  sonus  ab  illo,  quem  effusio  quae¬ 
dam  in  pericardio  progignit,  eo  distinguitur,  quod  in 
endocarditide  cum  superficiali  cordis  pulsatione ,  oculo 
et  digito  facile  observanda ,  incedit :  quum  in  collectio¬ 
ne  humorum  in  pericardio  sonus  e  profundo  venit,  et 
pulsatio  neque  visu ,  neque  tactu  sub  situ  aegri  natu¬ 
rali  animadvertitur. 

Auscultatio  murmur  illi  consimile,  quod  follis  ex¬ 
citat,  dum  illo  ignis  inflamminatur  OBfafebafggetaufd) , 
bruit  de  soufflet),  a  quo  cordis  normalis  strepitus  uter¬ 
que  vel  singulus  tantum  obruitur,  tum  etiam  tinnitum 
metallicum  (metallifdjeS  .ftltngen,  tintement  metallique) 
cum  s}rsto!e  ventriculorum  cordis  isochronum  detegit  5 
quod  ultimum  lio  u  i  1 1  a  u  d  tum  praecipue  audire  vult, 
si  cordis  ictus  cura  aliqua  vehementia  peraguntur. 

Visu  et  tactu  intentensitatem  cordis  ictuum  ae¬ 
stimare  licet:  sed  in  acuta  endocarditide  cum  ictuum 

aucta  intensitate  semper  etiam  eorum  frequentia  auge¬ 
tur  ,  et  saepe  rhythmus  quoque  notabiliter  permutatur. 
B  oui lia  ud  ictuum  numerum  usque  ad  J40>  160  et 

ultra  auctum  observavit ,  in  quo  casu  semper  fere 
rhythmum  irregularem,  inaequalem ,  intermittentem 
habuit. 

Febris  inflammatoria  comes  mox  major,  mox  mi¬ 
nor  cum  endocarditide  acuta  consuetim  est  copulata.  In 
endocarditide  tamen  sola  pulsuum  cordis  et  arteriarum 
frequentia  minime  febrim  indicat,  haec  enim  effectus 
esse  posset  alienatae  cordis  functionis,  quae  in  hac 
sphaera  manifestatur,  quin  febrim  revera  incendat.  Acu¬ 
tam  vero  endocarditidem  febris  inflammatoria  semper  co¬ 
mitatur,  porro  praeter  pulsuum  frequentiam ,  lassitudo^ 
sitis,  caloris  aberratio  semper  inveniuntur.  Bouillaud 
autem  casum  narrat  endocarditidis  chronicae,  quam  febris 
haud  comitabatur ,  quamvis  enim  cor  et  arteriae  140 
vicibus  in  minuto  pulfarent,  tamen  calor  cutis  et  sitis 
normales  erant,  sed  deerant  disphoria  universalis  et  in¬ 
quietudo  febribus  propriae.  —  Notemus  hic,  fas  est, 
quod  ex  arteriarum  ictu  ad  illum  cordis  et  vice  versa 
consuetim  quidem  concludere  liceat :  tamen  non  sem¬ 
per,  et  in  specie  non  in  nostro  morbo  rem  ita  se  habe¬ 
re  ,  sciamus  oportet.  Sic  in  nonnullis  aegris  cordis  ic¬ 
tus  erant  vehementissimi,  pulsus  arteriarum  vero  par¬ 
vi,  suppressi,  erat  disharmonia,  quae  a  praesentibus 
in  corde  pseudoproductis  fibrosis,  a  valvularum  intu¬ 
mescentia  vel  ab  ostiorum  coarctatione  ergo  a  talibus 
dependebat  circumstantiis,  quae  sub  ictibus  cordis  etiam 
vehementissimis  sanguinis  introitum  in  arterias  tamen 
impediebant  5  in  his  aegris  exinde  repentinum  faciei 
pallorem,  anxietatem,  inquietudinem,  lipothymiam  et 
syncopem  observare  licet.  Dantur  etiam  casus ,  in  qui¬ 
bus  arteriarum  pulsus  a  cordis  ictibus  etiam  quoad  fre¬ 
quentiam  discedunt,  et  quidem  numerus  horum  major 
quam  illorum  est,  ob  causam  supra  dictam 5  si  nempe 
sanguinis  in  arterias  introitus  tantum  adest  impedimen¬ 
tum  ,  ut  illa  per  cordis  systolem  in  aortam  expulsa 
sanguinis  massa  minor  non  sufficiat  ad  progressivum  mo- 

tum  sanguineae  columnae  a  corde  remotae  perfi¬ 
ciendum. 

Minus  fideles  comites  offeruntur:  allevationes  veno¬ 
sae  circulationis  sanguinis,  quamdiu  enim  pseudomor- 
phoses  vel  constrictiones  cordis  nulla  circulationi  impe¬ 
dimenta  opponunt,  functio  haec  rite  procedit. 

Eadem  ratione  respiratio  se  quoque  habet,  quan¬ 
do  enim  sanguis  liber  circulat  etiam  munus  pulmonum 
illibatum  est:  quamprimum  autem  circulationi  ponuntur 
obstacula,  respiratio  quoque  a  norma  varie  deflectit. 
A  complicata  alienatione  respirationis  et  circulationis 
allevationes  in  centvo  nervoso  oriuntur,  et  quum  dys¬ 
pnoea  summum  attingit  gradum,  aegri  in  statu  stuporis 
vel  delirii  continuo  fere  versantur.  Digestionis ,  se-  et 
excretionis  organa  eadem  habentur  ratione  in  endocar¬ 
ditide  ac  in  reliquis  morbis  phlogisticis  gravioribus , 
qui  absque  idiopathica  adfectione  canalis  aliinentaris  in¬ 
cedunt.  Sudores  tamen  commemoro,  qui  frigidi  in  d}rs- 
pnoea  notabili  et  circulatione  valde  praepedita  mox  per 
totum  corpus  extensi,  mox  ad  frontem  solum  restricti 
consuetim  prorumpunt. 

E  complexu  horum  characterum  essentialium  dif¬ 
ferentia  desumi  poterit  ab  aliis  morbis  analogis,  quibus- 
cum  endocarditis  confundi  possit. 

Differentiae  inter  endocarditidem,  carditidem  et  pe- 
ricarditidem  ponuntur  a  Kreysig  sequentes: 

In  pericarditide  pulsus  per  vices  intermittit,  sum¬ 
maque  adest  anxietas  5  inflammatio  substantiae  muscu¬ 
laris  repentinis  insultibus  cum  maxima  anxietate,  oculis 
rigidis,  cum  praecipiti  quodam  se  gerendi  modo,  specie 
delirii ,  ac  pulsin cordis  arteriarumque  summe  inordina¬ 
to  insignitur  5  endocarditis  tam  praecipitem  non  servat 
decursum  ,  nec  symptomatibus  tam  diris  ab  omni  initio 
distinguitur,  et  nisus  in  polyposa  concrementa,  ante¬ 
quam  illa  enascuntur,  quod  nonnisi  sub  finem  inflamma¬ 
tionis  contingit,  explorari  non  potest.  Signa  ipsa,  quae 

stethoscopium  offert  ,  satis  certa  non  sunt  $  in  nonnullis 
enim  casibus  pericarditidis  idem  strepitus  follis  ac  in  en¬ 
docarditide  percipitur,  in  aliis  murmur  accensionis  et 
descensionis  (Laennec),  in  aliis  sonus  ac  si  per¬ 
gamena  vel  tela  serica  fricetur.  Carditis  vero  vix  un¬ 
quam  solitaria  decurrit,  ideoque  propria  ejus  signa  ab 
auctoribus  non  definiuntur,  sic  et  pericarditis  frequen¬ 
tissime  endocarditidi  nupta  incedit*  Medico  practico 
tamen  sufficit,  unam  harum  affectionum  explorasse,  cura 
enim  non  ab  extensione  inflammationis  in  eodem  organo, 
sed  a  varia  intensitate  et  variis  terminis ,  revera  a  se 
invicem  cognoscendis  ,  essentialiter  modificatur. 

Differt  endocarditis  a  pleuritide ,.  quod  praeter  dis¬ 
similia  physicalia  symptomata  haec  cum  dolore  inulto 
validiori  absque  animi  deliquiis  nec  tam  conspicua  an¬ 
xietate  incedat.  Tum  effatum  Hildenbrand,  inflam¬ 
mationem  cordis  crebro  comitatam  esse  suspirio  cum 
summa  aegri  euphoria,  endocarditidem  tam  a  pleuriti- 
de  quam  a  pneumonia  distinguit.  Endocarditis  chro¬ 
nice  decurrens  saepe  cum  bronchitide  chronica  incedit, 
et,  dum  simul  progrediuntur,  vix  distinguendae  sunt. 
Si  vero  bronchitis  sola  adest,  vox  rauca,  tussis  con¬ 
stans,  molesta,  et  absentia  graviorum  symptomatum  en¬ 
docarditidi  propriorum  eam  designant. 

Asthmatis  paroxysmi  graviores  morbo  praecipue 
recenti  cum  endocarditide  confundi  possunt,  asthmatis 
nempe  etiam  genuini.  Dantur  plures  asthmatis  casus  ab 
inflammatione  eaque  chronica  producti,  qui  nonnisi  ma¬ 
nifestationes  endocarditidis  adparent.  In  asthmate  ge¬ 
nuino  non  obveniunt  deliquia ,  pulsus  est  parvus ,  spa¬ 
sticus,  non  tam  frequens  ut  in  endocarditide,  aegri  ma¬ 
gis  de  constrictionis  in  universo  pectore  sensu  ,  quam 
de  illo  oppressionis  et  anxietatis  in  cordis  regione  con¬ 
queruntur  5  in  asthmate  respiratio  adeo  impeditur,  ut 
aegri  clamare  nequeant. 

Si  diaphragmitis  regionem  insertionis  diaphragma¬ 
tis  corripit,  diagnosis  vix  ullis  premitur  difficultatibus. 
Dubium  vero  oriri  potest,  si  diaphragma  pericardio 
proximum  inflammatum  est;  sed  et  hic  singultus  per¬ 
petui,  vehementiores  dolores  et  magis  impedita  respi¬ 
ratio  diaphragmitidem  ab  endocarditide  distinguunt. 

In  hepatitide  de  pneumonia  prius  falso  cogitamus, 
si  facies  hepatis  superior  inflammatur;  si  vero  impe¬ 
dimenta  circulationi  sanguinis  in  systemate  venae 
portarum  obsunt,  cardiopalmus  unacum  anxietate  et 
inquietudine  suspicionem  in  endocarditidein  adfert.  Ast 
hoc  casu  pulsus  nunquam  tam  acceleratur ;  aeger  do¬ 
lorem  percipit  sub  pressione  hepatis,  haud  raro  tumen¬ 
tis,  nec  non  sensum  caloris  et  singularis  ingratae  pul¬ 
sationis  sub  costis  spuriis  lateris  dextri,  quibus  omni¬ 
bus  cito  symptomata  uniuntur  gastrica  vel  icterica. 

Morbi  terminatio. 

In  sanitatem  terminat  endocarditis,  si  per  tres 
vel  quinque  dies  passu  moderato  ad  maximum  evehitur 
potentiae  culmen  et  sub  felici  rerum  positione  ad  cri¬ 
ses  disponitur.  Tertia,  quarta,  septima  aut  nona  die 
paroxismis  rarioribus  et  debilioribus  aeger  majori  quiete 
fruitur,  donec  copiosior  urinae  jumentosae  fluxus  vel  su¬ 
dores  universales  morbo  finem  imponant.  Qui  autem  cri¬ 
tici  conatus  imperfecti  plerumque  sunt,  uti  solitum  rheu¬ 
maticis  inflammationibus ,  ad  quarum  naturam  endocar¬ 
ditis  plerumque  pertinet.  Quum  conditio  pathologica, 
quae  endocarditidem  constituit,  virium  organismi  co¬ 
natibus  et  artis  auxiliis  adjuvantibus  extinguitur  vel 
saltem  imminuitur,  successivum  quoque  plus  minusve 
promtum  subintrat  decrementum ,  ita  quidem  ut  morbus 
nonnisi  gradatim  decrescat.  Omnium  primo  graviora  se¬ 
dantur  symptomata ,  atque  reciproca  restituitur  impe¬ 
ditae  functionis  integritas,  nisi  posthuma  quadam  labe 

maneat  detentum  organon ,  quo  casu  imminutis  numero 
et  intensitate  endocarditidis  symptomatibus  alius  gene¬ 
ris  mala  succedunt.  Sonus  obtusus,  qui  percussione  in¬ 
notescit,  ad  minorem  semper  reducitur  plagam  et  sthe- 
toscopium  follis  strepitum  de  die  in  diem  imminutum 
indicat,  normalia  cordis  murmura  clariora  emittens.  Ul¬ 
tima,  quae  declinantem  morbum  usque  ad  convalescen¬ 
tiae  limina  comitantur  phaenomena,  sunt  pulsuum  et 
pulsationum  cordis  frequentia.  Ubi  tandem  et  haec  dis¬ 
sipata  fuerint,  aeger  convalescens  sanitati  proximus 
evaserit. 

Lelhalem  sumens  exitum  endocarditis  passu  prae- 
cipiti  acmes  stadium  adtingit,  pertinax  nunc  continuat 
morbi  intensio,  et  insufficiens  aut  prorsus  nullum  a 
quacumque  medela  obtinetur  levamen,  huc  et  illuc  ja¬ 
ctitantur,  situm,  quo  facilius  spirare  possint,  indagan¬ 
tes;  ast  hoc  quoque  mox  orbantur  levamine,  animi 
enim  deliquium  omnem  fere  conatum  situm  mutandi  in¬ 
sequitur  ,  evolvitur  singultus,  quandoque  vomitus, 
agrypnia,  delirium;  motus  cordis  fit  inordinatus,  po¬ 
tius  formicatio  est  et  tremor ,  quam  pulsatio ;  arteria¬ 
rum  pulsus  citissimus,  parvus,  inordinatus,  extremi¬ 
tates  frigido  sudore  madentes.  Aegri  termino  vitae  pro¬ 
ximi  magis  tranquilli  fiunt,  corpus  extendere  queunt  et 
supini  jacere,  videtur  enim  paralysis  cordis  ingressa; 
sensuum  adest  perturbatio,  stertor,  vires  ex  integro 
collabuntur,  et  mors  sutfocativa  vel  syncoptia  aegrum 
tandem  miseriis  et  vitae  eripit. 

In  mala  posthuma  endocarditis  terminat,  si  in 
prima  periodo  neque  benigna  resolutione  neque  morte 
finiverit,  sed  per  periodum  secundam  vel  et  tertiam  — 
utramque  in  charactere  hujus  phlogoseos  anatomico  de¬ 
scriptam —  perseveraverit  et  mutationes  organicas  siste- 
rit ,  inter  quas  varias  valvularum  induration.es  cum  vel 
sine  ostiorum  coarctatione  Bouillaud  habet  notatu 
dignissimas;  ast  et  alii  simul  quamvis  rarius  a  variis 

auctoribus  observati  sunt  exitus  nempe  malaxis ,'  exul¬ 
ceratio  ,  gangraena.  Signa  vero  diagnostica,  quae  hos 
exitus  praenunciant  vel  enatos  statim  manifestant,  non 
in  omni  casu  certa  sunt,  nec  medico  semper  sutficiunt. 

Si  morbus  tandem  longiori  perseverat  tempore 
phlogisticus,  tum  in  endocarditidem  chronicam  cum  co¬ 
horte  funestissimorum  posthumorum  transit.  Quum  in  hoc 
casu  therapia  nonnunquam  salutaris  aut  saltem  vitam 
procrastinans  adhiberi  possit:  tum  et  diagnosim  hujus 
morbi  adcurate  exponere  conabimur. 

Endocarditis  chronica. 

Acutam  endocarditidem  chronica  lubenter  subse¬ 
quitur,  uti  in  omnibus  fere  rheumaticis  inflammationi¬ 
bus  videre  est,  quae  elapsa  periodo  acuta  secundum 
ineunt  stadium  latentis  congestionis  chronicae,  in  quo 
morbosa  producta  in  lucem  prodire  solent.  Alium  en¬ 
docarditidis  chronicae  fontem  sistunt  vitia  cordis  orga- 
•  ■  “  •  * 

nica,  quae  endocarditidis  soboles  semel  enata  veluti 
corpora  extranea  agunt,  et  membranam  cordis  intimam 
in  continuo  statu  irritativo  detinent.  Endocarditis  chro¬ 
nica  morbum  sistit  periculosum,  qui  clandestino  ser¬ 
pens  passu,  lento  decursu  symptomatum  resarcit  fero¬ 
ciam,  eo  insidiosior,  quod  vel  longioribus  intermissio¬ 
nibus  vel  aliorum  malorum  mentiendo  praesentiam  me¬ 
dici  aciem  effugere  conatur.  Rarius  percipiunt  aegri  sen¬ 
sum  ingratum  in  regione  cordis,  quocum  anxietas  aliaeque 
sensus  communis  alienationes  copulantur,  donec  demum 
morbus  terribili  cum  ferocia  exsurgit,  et  victimas  vel 
extemplo  vel  praegressis  innumeris  poenis  e  medio  tol¬ 
lit  Sub  lenta  hujus  morbi  evolutione  symptomata,  quae 
acutam  distinguunt  endocarditidem,  solitaria,  interpo¬ 
latis  temporibus ,  in  lucem  prodeunt,  et  frequentissime 
ab  extraneis  symptomatibus  obscurantur.  Haud  raro  ad- 
fectio  rheumatica  chronica  adest,  quacuin  inexplicabilis 
inquietudo,  cordis  et  arteriarum  pulsus  inordinati  et 

color  violaceus  faciei  uniuntur  $  paroxysmi  intrant  fe¬ 
briles  ,  sub  quibus  dolores  pectoris  et  animi  deliquia 
occurrunt.  In  nonnullis  pulsus  arteriarum  in  quacunque 
corporis  parte  persentiuntur,  aegrosque  vigiles  degere 
cogunt  (Naum a nn).  Secundum  Kreysig  endocardii 
chronicam  phlogosin  a  vitiis  organicis  exortam  desi¬ 
gnant:  pulsus ,  qui  illico  frequentiores  evadunt,  cum 
valdopere  adaucta  pectoris  constrictione  et  sensu  in¬ 
grato  tam  in  pectore  quam  in  universo  corpore ,  tremor 
cordis  irregularis ,  oedema  faciei  et  regionis  malleo¬ 
laris.  Constantioribus  universim  adnumerantur  signis: 
facies  livida,  caerulea,  tumor  faciei,  praesertim  la¬ 
biorum,  initio  dispnoea  post  labores  graviores,  suspi¬ 
riis  crebris  iisque  pro  momento  levantibus  interpolata 
(JH  i  1  d  e  n  b  r  a  n  d),  quae  serius  altiorem  adipi¬ 
scitur  gradum,  ut  aegri  modo  sedentes  spiritus  ducere 
queant,  tussis  nulla  vel  rarissima.  Si  morbus  a  pluri¬ 
bus  perstat  diebus,  pericarditide  praeprimis  junctus, 
elevatio  arcuata  levior  in  regione  praecordiali  animad¬ 
vertitur,  cordis  pulsatio  frequens,  irregularis,  inter¬ 
mittens  cum  fremitu  vibratorio  5  stethoscopium  varios 
follis,  limae  ct  serrae  reddit  strepitus,  porro  anxieta¬ 
tis  augmentum  a  pectoris  compressione  et  calore,  in¬ 
stabilitas,  inquietudo  molesta,  insomnia  gravantia  in¬ 
sequuntur.  Pro  diversitate  vitiorum  organicorum,  quo¬ 
rum  comes  constantior  esse  solet  endocarditis  chronica, 
alia  quoque  phaenomena  in  connubio  esse  solent,  quae 
pro  varia  sua  natura  et  extensione  variis  symptomati¬ 
bus  palam  facta  aut  tardius  aut  citius  ad  metam  con- 
suetim  lethalem  festinant. 

I  \  *  r,  §;  }£  ,  4:1  .  .  ■  ■  • .  - 

iletiologia. 

Peculiarem  dispositionem  ad  endocarditidis  gene- 
sin  requiri,  cum  pluribus  auctoribus  est  adfirmandum, 
quae,  quum  endocardium  membrana  est  serosa,  ea  ipsa 

erit,  quae  *et  caeteras  ejusdem  systematis  membranas, 
in  rheumaticas  inflammationes  disponere  valet.  Peculia¬ 
ris  illa  sensilitas  membranarum  in  influxus  athmos- 
phaericos,  quae  quo  saepius  hoc  morbo  corripiuntur 
eo  majorem  gradum  acquirit,  neque  endocardio  dene¬ 
ganda  est.  Quae  vero ,  ut  potius  in  hac  cordj^  mem¬ 
brana  evolvatur,  varia  conferunt  momenta,  quae  vi  sua 
cordi  inimica  excellunt.  Iriter  haec  censeri  merentur: 
abusus  spiritusorum ,  aromatum  et  Veneris,  opificia, 
motus,  positiones,  conatus,  qui  motum  sanguinis  per 
cor  difficiliorem  reddunt;  exinde  ruricolae,  hortulani, 
textores,  rhedarii,  sartores,  netrices,  scribae,  musici; 
tabellarii,  cursores,  saltatores  prae  aliis  dispositi  sunt. 
Animi  pathemata  tam  excitantia,  quam  deprimentia, 
quae  ultima  etsi  primo  actionis  momento  cor  gelido  in¬ 
fluxu  ferme  coarctent,  eo  fortiores  serius  excitant  cor¬ 
dis  reactiones.  Inter  haec  amor,  terror,  cui  praeci¬ 
puam  inter  reliqua  tribuit  vim  Pus  c  h  e  1 1,  moestitia,  no- 
stalgia,  cujus  plures  in  militibus  adfert  casus  Soemme- 
ring.  Tandem  diathesis  arthro-rheumatica  ,  scrophu- 
losa,  chlorotica. 

Inter  causas  excitantes  recenseri  merentur  imprimis 
omnes  illae  potentiae,  quae  proclivitatem  adducunt,  si 
diutius  agunt,  vehementia  crescunt,  vel  plures  simul 
concurrunt.  Porro  laesiones  mechanicae  in  pectus  vel 
in  ipsum  cor  immediate  directae,  ictus,  pulsus,  con- 
cifssiones,  contusiones,  vulnera,  quae  secundario 
modo  et  endocardii  inflammationem  producere  valent. 
Fomites  contagiosi  quidam  uti  scarlatinosus,  venereus, 
psoricus  ,  sic  exulcerationes  et  pustulas  endocardii 
in  syphiliticis  Ne  uber  descripsit,  sic  Morgagni, 
Laennec  condylomata  et  productiones  quasdam  glo- 
bulosas,  dyscrasicas  referunt.  V.  Swieten,  H  a  1 1  e  r 
et  Testa  variolas  in  intimo  corde  memorant:  haec 
vero  omnia  ad  raritates  medicas  referenda  sunt. 

Summa  vero  athmosphaerae  potestas  in  producenda 

endocarditide,  quum  endocardium  membranam  serosam 
sistit,  harumque  membranarum  systema  inflammationi¬ 
bus  rheumaticis  semper  obnoxium  est,  tanto  magis,  si 
per  praegressos  adfectus  in  morbum  dispositum  reddi¬ 
tur  5  et  revera  in  praxi  talia  observantur.  —  Sic 
Bouilla  ud,  qui  endocarditidi  maximam  navavit  ope¬ 
ram,  expertus  est,  endocraditidem  frequentissime  re¬ 
frigerium  aestuanti  corpori  admissum  insequutam  esse, 
et  pleuritide  ,  pericarditide  et  arthritide  acuta  comitatam 
incessisse,  in  plurimis  vero  casibus  arthritidis  acutae 
pericarditidem  cum  endocarditide  adesse  contendit. 
Huj  us  rheumaticae  endocarditidis  duplex  oriundi  ratio, 
vel  enim  praegresso  aliarum  partium  rheumate  acuto, 
endocardium  serius  per  metastasim  adficitur,  vel  ad- 
fecto  circulationis  centro  organa  ejusdem  structurae  per 
consensum  adficiuntur.  Fieri  etiam  potest,  ut  plures 
membranarum  serosarum ;  quae  eodem  tempore  influxui 
causae  nocentis  exponebantur,  pro  varia  dispositione 
cujuscunque  vario  invadantur  morbo,  et  haec  labes 
variis  tomporibus  in  lucem  prodeat,  juxta  variam  cujus- 
vis  membranae  sensibilitatem ,  talique  pacto  endocar¬ 
ditis  et  arthritis  morbos  sistant  primitivos  ,  quamvis , 
quoad  tempus  ,  quo  symptomatibus  suis  manifestantur, 
una  alteri  praecesserit. 

Nec  pro  rarissimo  habeatur  morbo  endocarditis, 
sectiones  enim  cadaverum,  in  quibus  modo  dictorum 
exituum  unus  alterve  reperitur,  ab  omnibus  pathologicae 
anatomiae  scriptoribus  referuntur,  neque  rarum  est 
videre  aegros,  quorum  morbus  haud  apte  nomine  vitii 
organici  cordis  insignitur.  Indecorum  est,  nomine  adeo 
generali  morbos  indicare  organi  pro  vita  nobilissimi, 
cujus  pulsus  nascentis  vitae  animalis  primam  signant 
lineam  etadlethum  usque  omnibus  partibus  assidue  vi¬ 
talem  mittunt  humorem.  Tam  vitia  organica,  quam 
pseudomorphoses  endocarditidera  praegressam  aut  non 
detectam  aut  non  devictam  fere  semper  supponunt.  Imo 

jam  epidemice  endocarditis  grassata  vel  saltem  epide- 
mias  comitata  est.  Sic  in  febri  maligna  Mediolani 
anno  1648  insaeviente  inter  quinque  casus  Pissini  in 
quatuor  concretiones  polyposas  endocardio  adhaerentes 
invenit.  Sic  Huxham:  ^Tempestate  maxime  sicca 
frigidaque  mensis  Februarii  et  Martii  praegressa ,  nau¬ 
tarum  varii  navibus  bellicis  advecti  tussi  brevi,  impor¬ 
tuna,  asthmatica  absque  ulla  excreatione  afficiebantur. 
Aderat  violenta  et  fere  continua  cordis  palpitatio  cum 
perpetuo  intermittente,  tremulo,  formicante  pulsu  et 
perpetua  anxietate ,  dolore  et  cordis  lapsu ;  spiritum 
maxima  difficultate  trahebant  et  vix  lectulo  jacere  ab¬ 
sque  suffocatione  poterant.  Humeris  quasi  innitebantur 
capita ,  et  facies  er, at  pallida  et  tristis.  Lateris  dolore 
affligebantur  nonnulli ,  licet  vix  ulla  adpareret  febris. 
P1  us  quam  viginti  homines  tali  modo  versus  mensis 
Martii  finem  brevi  temporis  spatio  e  vivis  tollebantur, 
licet  sanguinem  detrahendo,  vomendo,  vesicantia  ap¬ 
plicando,  attenuando,  diluendoque  omnis  adhiberetur 
cura.  Duo  cadavera  dissecabantur,  in  quorum  quolibet 
in  corde  polypi  tenaces,  parietibus  internis  cordis  arcte 
adhaerentes  inventi  sunt  etc.a  —  Etiam  in  animalibus 
endocarditidis  observata  sunt  exempla;  sic  Dupuy  in 
equis  violentam ,  tumultuosam,  frequentissimam  obser¬ 
vavit  cordis  pulsationem  simulque  frequentissimos  pul¬ 
sus  arteriarum ,  et  post  mortem  membranam  intimam 
cordis,  arteriarum  et  venarum  majorum  inflammatam 
invenit. 

Complicatur  endocarditis  in  plurimis  casibus  cum 
pericarditide,  et  uterque  morbus  saepissime,  imo  secun¬ 
dum  Bouillaud  semper  fere  cum  acuto  rheumate 
artuum  junctus  adparet.  Datur  vero  endocarditis  etiam 
absque  pericarditide;  est  nempe  illa  morbi  species, 
quae  per  late  propagatam  vasorum  inflammationem  et 
praecipue  per  phlebitidem  efficitur  intensam. 

IPrognos  is. 

Endocarditis  procul  dubio  inter  phlogoses  reliquo¬ 
rum  omnium  organorum  morbum  sistit  periculo  plenis¬ 
simum  ,  imo  in  plurimis  casibus  iethalem$  quod  facile 
concipitur,  si  considerantur  summa  organi  adfecti 
nobilitas  ,  cujus  functio  jam  pro  momento  intercepta 
vitam  ipsam  in  discrimen  adducit,  et  morbis  indoles 
praevalente  nisu  in  metamorphoses  organicas  plerumque 
irreparabiles  distincta,  Ad  momenta,  quae  in  prognosi 
statuenda  praecipuum  respectum  merentur  sunt  censenda 
subjecti  constitutio  generatim  et  morbi  substratum  in 
specie,  inflammationis  vehementia,  decursus  ratio, 
complicationes.  Quoad  subjectum  prognosis  caeteris 
paribus  funestior,  si  individuum  jam  in  normali  statu 
majore  receptivitate  donatum ,  hinc  infantes  et  feminae, 
aut  si  discrasiis  detentum  est}  dein  si  ob  malam  con¬ 
formationem  thoracis  vel  ob  morbos  praegressos  vitia 
organica,  nulla  arte  auferenda,  in  centro  circulationis 
haerent.  Quoad  morbi  vehementiam  et  decursum  adprime 
pertimescenda  est  endocarditis  acutissima,  quae  uno 
quasi  ictu  exorta,  citissime  increscit,  et  quin  thera¬ 
piae  tempus  concedat,  aegrum  e  vivis  rapit.  Exinde 
si  post  efficacissimam  medendi  methodum  anxietas  et 
oppressio  nec  pro  tempore  imminuuntur,  si  pulsatio 
cordis  in  irregularem  tremitum  resolvitur,  vel  fere  ex¬ 
stinguitur,  si  pulsus  arteriarum  frequentior,  minus 
magisque anomalus  fit,  si  cutis  collabitur  et  urina  parca, 
turbida,  rubra  secernitur  de  salute  aegri  minima  semper 
nutriatur  spes.  Morbum  aequali  ratione  periculosum  si¬ 
mul  praenuntiant  oedema  faciei  et  pedum  ,  in  quibus  ad 
genua  usque  protenditur,  pulsus  arteriarum  cum  violen¬ 
tis  ictibus  cordis. 

Ast  non  minori  periculo  notatur  chronica  endocar¬ 
ditis,  quae  vel  e  vitiis  organicis  nunquam  tollendis  or- 

tum  repetit ,  vel  eorum  ortui  favet.  Paralysim  jam  in¬ 
cessam  indicant  frigus  pedum  et  indifferentia  aegri  in 
quemlibet  corporis  situm.  Insigne  simul  periculum  in¬ 
cludunt  complicationes  cum  charactere  gastrico,  nervoso, 
vel  simultanea  inflammatio  aliorum  organorum  nobilium. 
Ast  non  leviori  periculo  insignitur  saepius  endocarditis, 
si  arthritidi  rheumaticae  acutae  nupta  medici  aciem  effu¬ 
git;  morbus  enim,  cujus  gravitas  ignoratur,  leviori¬ 
bus  supprimi  tentatur  pharmacis  et  irreparabiles  ruinas 
interea  struere  solet. 

Si  autem  endocarditis  sub  contrariis  auspiciis  de¬ 
currit,  faustiora  simul  de  futuro  morbi  exitu  sperare  li¬ 
cebit.  Hinc  individuum  prius  sanum,  cujus  organa  cir¬ 
culationi  dicata  nulla  labe  organica  detinentur,  morbi 
gradus  mediocris,  decursus  moderatus  et  absentia  com¬ 
plicationum  tot  pro  fausta  prognosi  sistunt  momenta. 
Sub  tali  rerum  conditione  medenti  bona  seperare  licet: 
si  anxietas  minuitur ,  et  universum  corpus  aequali  ma¬ 
det  sudore,  pulsus  arteriarum  et  cordis  amittunt  fre¬ 
quentiam  ,  et  aeger  grato  vitae  sensu  varios  perfert 
corporis  situs. 

Praesagium  illo  mortis  fere  tristius,  nec  non  illo 
sanitatis  frequentius  est  statuendum  in  malis  posthumis, 
inter  quae  valvularum  indurationes  nomine  vitiorum 
cordis  in  genere  insignitae  revera  illorum  causam  sis¬ 
tunt  incitantem  et  constantem  frequentissimam,  quam- 
obrem  eas  hic  uberius  explanare  licebit.  Symptomata , 
quae  valvularum  indurationes  indicant ,  in  duos  dispe¬ 
scuntur  ordines:  in  illa,  quae  ex  organo  ipso  adfecto 
desumuntur,  et  in  illa,  quae  per  illius  laesam  functio¬ 
nem,  circulationem  nempe ,  ex  universo  resultant  orga¬ 
nismo.  Prioribus  adnumerantur:  Pulsus  cordis  irregu¬ 
laris,  inaequalis,  intermittens ,  cum  sonitu  vibratorio 
vel  fremitu  felis;  strepitus  follis,  serrae  aut  limae, 
utrumque  valvularum  sonitum  vel  singulum  tantum  re¬ 
sarciens,  quem  pro  constante  valvularum  indurationis 

comite  habet  B  o  u  i  1 1  a  u  d  ;  sensus  oppressionis  vel  pon¬ 
deris  in  praecordiis  5  cardiopalmus  ,  qui  sub  leviori  co¬ 
natu  vel  animi  pathemate,  quoad  vim  et  frequentiam, 
augetur,  ut  140 —  160  pulsationes  in  minuto  numerare 
liceat.  Si  ergo  in  aegro  quodam  constans  strepitus  follis, 
serrae  aut  limae  in  regione  praecordiali ,  simulque 
fremitus  adest  vibratorius  cum  eardiopalmo  vel  irregu¬ 
laribus  ac  intermittentibus  cordis  pulsationibus ,  et  mor¬ 
bus  a  longiori  tempore  jam  perstat ,  certum  fere  erit, 
induratiotie  valvularum  cum  ostiorum  coarctatione 
cor  detineri.  Hanc  diagnosim  sequentia  universalia 
symptomata  confirmant:  Pulsus  arteriarum  irregularis, 
inaequalis,  intermittens  uti  cordis  pulsatio,  parvus  in¬ 
terdum  tremens ,  ut  Cor  visar  t  animadvertit  in  arte¬ 
riis  cordi  propioribus  ;  circulatio  venosa  plus  minusve 
impedita 5  venae  praeprimis  cordi  proximae  expansae; 
quandoque  varicosae  et  pulsantes.  Pulsus  venarum  a 
refluxu  sanguinis  in  atrium  dextrum  ejusquc  venas  sub 
systole  ventriculi  dextri  efficitur ,  si  valvula  officio 
praestando  impar  est.  Cum  hoc  impedito  sanguinis  ve¬ 
nosi  refluxu  unitur:  facies  et  labia  tumida  ,  livida,  vio- 
>  * 

lacea,  manus  lividae,  congestiones  in  pulmonibus,  he¬ 
pate,  encephalo,  accumulationes  seri  in  textu  celluloso, 
vel  in  membranis  serosis,  haemorrhagiae,  respiratio 
dyspnoica,  malo  vero  increscente  orthopnoica.  Func¬ 
tiones  cerebrales  cum  pulmonalibus  aequo  fere  ingredi¬ 
untur  passu ,  et  si  morbus  ad  altissimum  evehitur  gra¬ 
dum,  anxietatem,  terrorem,  desperationem  exprimit 
aegri  physiognomia,  oculi  ex  orbita  fere  expulsi,  fe¬ 
roces,  supercilia  sursum  abrepta,  nares  elongatae,  os  hi¬ 
ans.  4eger ,  situm  horizontalem  adservandi  impos,  se¬ 
det,  corpus  antrorsum  inclinando  ,  et  brachiis  lecto  adni- 
xus,  flebilia  mittit  suspiria,  aut  debili  et  interrupta  con¬ 
queritur  voce  de  medicinae  impotentia,  mortem  desiderat, 
manumque  audacem  in  se  ipsum  inferret,  si  tantum  illi¬ 
us  adhuc  valerent  vires ;  agrypnia  eum  angit,  et  si  etiam 

somno  oculos  claudit,  insomniis  funestis  perterritus, 
cito  expergefit.  In  nonnullis  casibus  leviores  intrant 
remissiones,  in  quibus  aeger  spe  futurae  valetudinis 
fallitur,  usque  dum  novus  paroxysmus  vanam  destruat 
spem.  Demum  impotentia  musculorum  respirationis,  co¬ 
natibus  desperationis  peractis  ,  etiam  in  caeteros  mus¬ 
culos  transit,  aeger  corpore  elevato  se  sustinere  non 
amplius  valet,  Caput  huc  illuc  jactatur ,  corpus  labitur 
ad  partem  lecti  inferiorem  se  iterum  adtollendi  jam  im¬ 
par.  Status  soporosus  vel  species  somni,  quo  natura 
ultima  vitae  momenta  tranquilliora  reddit,  subintrat,  non 
amplius  cognoscit  aeger  adstantes ,  vox  exstinguitur  , 
oculi  solvuntur,  facies  collabitur,  et  six  sexcentis  Ini- 
seriis  excruciatus,  felix  tandem  spiritum  exhalat  Qua 
effigie  prolata ,  quis  nostrum  est,  qui  in  endocarditide 
majori  justo  tempore  perstante  semper  et  in  quovis  in¬ 
dividuo  prognosim  valde  limitatam  non  statueret.  Tamen 
experientia  edocti  scimus,  oeconomiam  animalem  non 
raro  ad  haec  circulationis  impedimenta  pcdetentim  ad- 
suefieri,  et  vitam  quasi  ad  minorem  intensitatem  restri¬ 
ctam,  tamen  per  annos  adhuc  degere,  imo  tandem  non 
per  hunc,  sed  per  alium,  valde  dissimilem  morbum 
diem  supremam  obire. 

T  Iicrapla. 

In  tractanda  endocarditide  acuta  methodus  anti- 
phlogistica  in  summa  extensione  est  adhibenda,  et  qui¬ 
dem  celerrime  expedienda^  paucae  horae  valdopere  no¬ 
cent,  et  medicus  cunctator  aut  pharmacopoea  tardus 
summam  aegro  possunt  inferre  calamitatem.  Si  morbus 
recentissimus  et  aegri  vires  sufficientes  tum  venaesectio 
usque  ad  lypothimiam  intrantem  tam  largam  sanguinis 
quantitatem  emittit,  et  nova  reactione  intrante  repetitur 
ab  omnibus  practicis  medicis,  qui  vel  de  endocarditide 
speciatim,  vel  de  inllammationibus  cordis  in  genere  dis- 

seruerunt.  Venaesectio,  si  in  omni  graviori  phlogosi 
merito  commendatur,  in  endocarditide  acuta  eo  majori 
laude  efferenda,  quod  praeter  imminutionem  characteris 
phlogistici  dynamice  perficiendam,  actione  simul  me¬ 
chanica,  sanguinis  volumen  imminuendo,  majorem  or¬ 
gano  adfecto  quietem  conciliat.  Quod  numerum  venae- 
sectionum  adtinet,  ille  certe  definiri  non  potest,  quo¬ 
usque  enim  symptomata  urgent  graviora  ab  illis  non 
desistendum.  Quapropter  morbi  initio  gravioris  gradus 
deliquia ,  frigus  totius  corporis,  pulsatio  cordis  vix  ex¬ 
ploranda  ,  pulsus  arteriarum  exiles  veluti  indicationes 
pro  repetenda  venaesectione  consideranda  sunt. 

Idem  jubet  cardiopalmus  violentus  cum  inexplica¬ 
bili  anxietate  nuptus.  Hinc  post  unam,  duas  vel  quatuor 
horas  a  prima  venaesectione  secunda  instituatur.  Trc» 
court  primo  die  omni  bihorio  venaesectionem  instituit, 
et  Raggi  jugularem  secare  suadet,  quum  autem  ex 
brachii  venis  etiam  eadem  sanguinis  quantitas  in  eodem 
fere  tempore  emitti  potest,  quum  vulneris  ligatura  in 
collo  per  compressionem  sanguinis  accumulationem  et 
stasim  in  corde  et  vasis  majoribus  efficit :  tum  venae 
jugularis  sectionem  in  hoc  casu  nociferam  nominare 
audeo. 

Reliquos  methodi  medendi  antiphlogisticae  nume¬ 
ros  absolvunt  eccoprotica ,  refrigerantia ,  solventia  $ 
hinc  sales  medii  mitiores ,  oleosa,  clysteres,  decoctum 
althaeae,  infusum  verbasci,  emulsiones  amygdalinae 
acida  vegetabilia  diluta,  nitrum  merito  commendanda. 
Quoad  usum  digitalis  purpureae  aBouillaudetNau- 
mann,  fracto  primo  inflammationis  gradu,  commenda¬ 
tae  sententiam  ab  Hildenbrand  prolatam  memoro , 
ubi  refert,  digitalem  revera  motum  cordis  et  arteriarum 
infringere  ,  sed  quum  in  his  inflammatio  tantum  non  con¬ 
sistit,  ad  ejus  simul  momenta  polyhaemia  et  dyscrasia 
phlogistica  conferunt,  quibus  tollendis  digitalis  impar, 
quapropter  illam  insufficientem  ad  explendam  universam 

vitalem  indicationem  esse,  et  ex  alia  parte  principio 
narcotico  acri  imbutam,  naturae  animali  magnopere  hae- 
terogeneam  adsimilari  nequire,  quin  insolitae  turbae 
et  reactiones  saltem  in  principio  suscitentur  $  merito 
hinc  monere  vult,  ne  in  primo  inflammationum  stadio 
adhibeatur,  diathesi  vero  phlogistica  fracta,  si  irritatio 
cordis  et  arteriarum  adhuc  manet,  digitalis  vires  in  nul¬ 
lo  alio  latentes  pharmaco  celebrat  5  et  sub  aequali  rerum 
positione  Krause  digitalem  cum  kali  nitrico  et  aqua 
laurocerasi,  Kreysig  cum  aquila  alba  adplicare  sua¬ 
dent.  Perstante  adhuc  pulsuum  frequentia  laudat  Nau- 
mann  usum  digitalis  dosibus  minoribus  porrectae  cum 
potionibus  refrigerantibus  et  plaga  suppurante,  per  em¬ 
plastrum  vesicatorium  aperta,  in  regione  cordis.  Vix 
moneam  oportet ,  quamprimum  actionis  digitalis  mali¬ 
gna  adpareant  signa,  praecipue  si  organa  digestionis 
jam  antea  fuere  debilitata,  in  dosibus  medicaminis  re¬ 
cedendum  aut  pro  aliquo  temporis  spatio  seponendum 
esse;  sed  assidue  moneam  mihi  licebit,  quod  in  endo¬ 
carditide  semper  ad  artuum  phlogoses  rheumaticas  for¬ 
san  coexistentes  simus  attentissimi,  et  quia  Bou  il¬ 
la  ud  in  quovis  fere  artuum  rheumate  et  endocarditidem 
aut  primarie  aut  deuteropathice  exortam  suspicare  vult : 
tum  certe  mirandum,  quod  ille  auctor  etiam  in  therapia 
endocarditidis  in  arthrophlogoses  mentem  suam  non  prae- 
prirais  dirigat,  quod  nullus  auctor  in  endocarditide  idio¬ 
pathica,  neque  in  illa  deuteropathica  inflammationem  in 
artubus  arte  faciendam  et  diu  in  suppuratione  sustinen¬ 
dam  non  commendet,  dum  in  reliquis  morbis  hanc  ra¬ 
tionalem  medendi  rationem  stricte  sequantur?  Nonnisi 
in  chronica  endocarditide  methodi  dictae  nonnulli  medici 
sunt  memores. 

In  endocarditide  chronica  sine  magnis  organicis 
destructionibus  hucusque  positis  spes  sanationis  adhuc 
restat,  si  brevibus  temporis  intervallis  parcae  sangui¬ 
nis  detractiones,  in  cutem  larga  manu  derivationes, 

balnea  in  usum  trahuntur  ,  animi  et  corporis  quies  nec 
non  reliquum  regimen  prudenter  observatur  ,  et  digita¬ 
lis  potestatem  organa  digestoria  bene  perferunt.  B  o  u  il- 
laud  plagam  vesicante  apertam  in  regione  praecordiali 
pulvere  digitalis  ad  grana  octo  usque  quindecim  quoti¬ 
die  inspergendam  jussit.  Naumann  vesicantia  in  fe¬ 
moribus  adplicata  primum  vult.  Si  adfectio  endocardii 
dyscrasiae  cuidam  originem  debet,  haec  juxta  praecepta 
therapeutica  oppugnanda,  et  si  fieri  licet,  balneis  irri¬ 
tantibus,  inunctionibus  unguenti  Autenriethii,  se- 
taceo  ad  externas  revocanda  partes  5  si  illa  ex  rheuma¬ 
tismis,  uti  saepissime,  ortum  petat,  revulsiones  cum 
sinapismis  vel  vesicantibus  largissima  manu  institutas 
praeprimis  laudare  decet. 

Endocardii  incrassalio  el  induralio ,  et  praeprimis 
valvulae  insufficientes  cum  cordis  ostiorum  coarctatione, 
adhaesiones  et  sic  porro  omnem  radicalem  therapiam 
respuunt,  quia  hae  mechanicae  turbae  mechanica  vel 
chirurgica  cura  auferri  possunt ,  quae  vero  in  hoc 
casu  plane  impossibilis  est;  hic  ergo  nonnisi  cura  sic 
dicta  palliativa  medico  restat  5  sed  non  raro  contigit, 
quod  per  hanc  medendi  rationem  vita  quamvis  ad  gra¬ 
dum  vegetationis  tardae  ferme  restricta  in  multos  annos 
procrastinetur.  —  Prioribus  medicis  plura  quidem 
polypos  solventia  exstiterant*  saponem  in  aqua  calcis 
solutam  cum  spiritu  salis  ammoniaci  et  cali  nitrico 
laudarunt  alii,  alii  succus  herbarum  recentium  expressos, 
terram  foliatam  tartari  et  alii  alia,  quae  vero  medica¬ 
mentorum  ubertas  nonnisi  singuli  impotentiam  patefacit. 
Etiam  hic  parcae  et  saepe  repetitae  venaesectiones, 
quies,  diaeta  restricta,  digitalis  usus,  diuretica  et 
purgantia,  et  si  humores  serosi  accumulantur,  fluidi 
per  operationem  evacuatio  therapeutica  sistunt  principia, 
quae  magno  aegrorum  numero  levamen  adportavit,  et 
plures  eorum,  quibus  suffocatio  et  mors  inexsecrabilis 

imminebat,  ad  pristinam  suam  occupationem,  nisi  valde 
molesta  erat ,  regredi  poterant. 

Praeter  symptomata  suffocationem  imminentia  haud 
ulla  in  endocarditide  dantur,  quae  therapiam  specialem 
expostularent  nisi  adducerem  agrypniam  et  magnam 
nervorum  irritabilitatem,  contra  quam  dosim  tincturae 
hyosciami  ad  guttulas  quindecim  cum  aequali  parte 
tinct  irae  digitalis  ter  quaterve  de  die  repeteudam  bono 
fructu  Bouillaud  adhibuit.  Sedativa  tamen  non  sunt 
propinanda,  priusquam  summa  phlogosis  intensitas  non 
fuit  fracta;  neque  in  ultimis  morbi  stadiis  sunt  exhibenda, 
quia  per  suam  toxicandi  actionem  symptomata  magis 
complicata  adhuc  redderent. 

Convalescentia  in  genere  eodem  modo,  ae  superatis  in 
genere  inflammtionibus  est  curanda.  Specialis  therapia 
indicat :  primo  organi  prius  adfecti  quietem  observare,  se¬ 
cundo  quia  endocardium  ad  membranas  serosas  pertinens, 
saepissime  rheumate  corripitur,  systematis  cutanei  aeti- 
vitatem  extollere  et  tertio  totius  systematis  nervosi 
sensibilitatem  moderari.  —  Priorem  in  finem  convales¬ 
centes  omnem  sermocinationem  intensam  et  protractam, 
labores  brachia  et  pectus  adstringentes,  validos  corporis 
motus  animique  pathemata,  vinum  aliave  spirituosa, 
potus  aromaticos,  cibos  multum  conditos  diu  adhuc 
quam  solertissime  fugiant  et  alvi  praecipue  excretioni 
assidue  prospiciant  est  necesse.  Scopo  alteri  respondent 
assiduus  in  aere  libero,  si  serenus,  purus,  siccus  fuerit, 
motus;  corporis  totius  vestitus  congruus  ex  panno  laneo 
confectus,  cuti  immediate  adhibitus  et  Jove  pluvio,  frigido 
cauta  domi  custodia;  porro  frictiones  frequentiores 
totius  cutis  superficiei  non  fortes  adeo  quam  protractae 
leni  manu  calida,  vel  linteaminum  mollium  aut  panno¬ 
rum  aut  setarum  subtilium  ope  instituendae ;  balnea 
calida  simplicia  nec  non  saponata  progrediendo 
tandem  caute  ad  lotiones  aqua  egelida  imo  usque  ad 

balnea  frigida ,  quae  optimam  sistunt  curam  prophylac- 
ticam.  Scopo  tertio  roborantia  directe  adhibita  minime 
conveniunt ,  imo  convalescenti  ab  iis  cavendum,  et  per 
aptam  vivendi  rationem  ex  dictis  facile  desumendam, 
longa  sed  tuta  via  ad  pristinam  procedat  vitae  inte¬ 
gritatem. 

Theses  defendendae. 


i. 

Endocarditis  saepissime  praetervidetur. 

II. 

Sine  Medicina  nulla  est  Philosophia  et  vice  versa. 

m. 

Progrediente  hominum  cultura  corporis  robur  recedat. 


minime  necesse. 


IV. 


Physiologiae  basis  Physica ,  Chirurgiae  Anatomia. 

V. 

Sensus  unus,  sensatio  sui. 

VI. 

Monogamiam  natura  postulat. 

VII. 

Vivimus,  ut  nos  conservemus;  sapienter  vivimus,  ut 
placeamus. 


Surdus  caeco  miserior. 


VIII. 


IX. 


Sthetoscopii  et  plessimetri  usus  medico  necessarius. 

X. 


Nicht  bloss  sein  Leben,  sondern  auch  Ehre  and 

4  ' 

11  uh  m  rnuss  der  Arzt  fur  das  Wohl  des  Kranken 


wagen. 


Hufeland. 


XI. 


Menstruatio  etiara  crisis. 


XII. 


Habitus,  constitutio  et  temperamentum  aequalem  sistunt 
conceptum. 


XIII. 

Sedulus  naturae  scrutator,  verus  est  religionis  cultor. 

'  XIY. 

Alterans  alterantissimum  emeticum. 


XV. 

Errant,  qui  praematuram-errant  quoque,  qui  serotinam 
cranii  trepanationem  habent  sibi  praedilectara. 

XVI. 

v  i  r 

Quivis  medicus  Ophthalmiatrices  artis  sit  gnarus. 

